ফের শহরে তরুণীর রহস্যমৃত্যু। অভিজাত ক্লাবের স্টাফ কোয়ার্টারে উদ্ধার ঝুলন্ত দেহ। সম্পর্কের টানাপোড়েনের জেরেই মৃত্যু, অভিযোগ তরুণীর ভাইয়ের। তদন্তে সার্ভে পার্ক থানার পুলিস। 
 ওয়েব ডেস্ক: ফের শহরে তরুণীর রহস্যমৃত্যু। অভিজাত ক্লাবের স্টাফ কোয়ার্টারে উদ্ধার ঝুলন্ত দেহ। সম্পর্কের টানাপোড়েনের জেরেই মৃত্যু, অভিযোগ তরুণীর ভাইয়ের। তদন্তে সার্ভে পার্ক থানার পুলিস।  বর্ষবরণের রাত। অভিজাত ক্লাবে উদ্দাম পার্টি। আর তারই মাঝে স্টাফ কোয়ার্টারে তরুণীর ঝুলন্ত দেহ। পূর্ণিমা দেবনাথ। হসপিটালিটি ম্যানেজমেন্টের ছাত্রী। বালুরঘাট ITI থেকে পাশ করে ইন্টার্নশিপ করছিলেন বাইপাসের ধারে অভিজাত ক্লাবে। থাকার ব্যবস্থা হয় ক্লাবেরই স্টাফ কোয়ার্টারে। বর্ষশেষের রাতে কাজ সেরে নিজের ঘরে ফিরে যান পূর্ণিমা। তারপর থেকে আর খোঁজ নেই। আরও পড়ুন- বিনা চিকিত্সায় রোগী মৃত্যুর অভিযোগে উত্তেজনা মেডিক্যাল কলেজ হাসপাতালে দুপুর গড়িয়ে বিকেল, বিকেল থেকে রাত। সময় চলে যায়। কিন্তু, দরজা খোলেননি পূর্ণিমা। রাতের দিকে টনক নড়ে ক্লাব কর্তৃপক্ষের। খবর দেওয়া পুলিসে। দরজা ভেঙে উদ্ধার হয় পূর্ণিমার ঝুলন্ত দেহ। তবে কি আত্মহত্যা? ঘর থেকে মেলেনি কোনও সুইসাইড নোট। কিন্তু, সম্পর্কের টানাপোড়েনের ইঙ্গিত দিচ্ছেন পূর্ণিমার ভাই। তাঁর দাবি, চাপের মুখে ক্লাবেরই এক সহকর্মীকে বিয়ে করতে বাধ্য হন পূর্ণিমা। তবে, কি সম্পর্কের টানাপোড়েনের জেরেই চরম পথ বেছে নেন পূর্ণিমা? স্বতঃপ্রণোদিত মামলা দায়ের করে ঘটনার তদন্ত শুরু করেছে পুলিস। আরও পড়ুন- নগদের অভাবে ক্যাশলেস রেস খেললেন রসিকরা